Agflasjon

Agflasjon er inflasjon som følge av en økning i prisene på råvarer fra landbruket. Denne prisøkningen videreføres i stor grad over på forbruker ved hjelp av høyere matvarepriser. Begrepet ble først brukt under matvareprisøkningen i 2007–2008 og er en kombinasjon av ordene agrikultur (landbruk) og inflasjon. Prisøkningen blir ofte ført videre til konsumentene, men kan også absorberes i grossistledd. En årsak de siste årene er den økende produksjon av biobrensel som har ført til at flere jordbruksprodukter, som soyabønner og mais, ikke selges som mat noe som fører til økte priser på matproduktene.

 Referanser 

Kategori:Økonomisk terminologi
Kategori:Mat og drikke
Kategori:Agrarpolitikk
Kategori:Inflasjon